**DĖL ŠILALĖS RAJONO SAVIVALDYBĖS ADMINSITRACIJOS DIREKTORIAUS 2020 M. BALANDŽIO 15 D. ĮSAKYMO NR. DĮV-334 „DĖL SVEIKATOS PRIEŽIŪROS SPECIALISTŲ TESTAVIMO SIEKIANT VALDYTI COVID-19 LIGOS (KORONAVIRUSO INFEKCIJOS) PLITIMĄ“ PAKEITIMO**

2020 m. balandžio 29 d. Nr. DĮV-376

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 punktu, atsižvelgdamas į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 22 d. sprendimą Nr. V-955 „Dėl Lietuvos Respublikos sveikatos apsaugos ministro – operacijų vadovo 2020 m. balandžio 10 d. sprendimo Nr. V-826 „Dėl laboratorinių tyrimų COVID-19 ligai (koronaviruso infekcijai) diagnozuoti sveikatos priežiūros specialistams prevenciniu tikslu organizavimo“ pakeitimo“:

1. P a k e i č i u Šilalės rajono savivaldybės administracijos direktoriaus 2020 m. balandžio 15 d. įsakymą Nr. DĮV-334 „Dėl sveikatos priežiūros specialistų testavimo siekiant valdyti COVID-19 ligos (koronaviruso infekcijos) plitimą“ ir 2 punktą išdėstau taip:

„2. N u r o d a u Asmens sveikatos priežiūros įstaigų vadovams kiekvieną penktadienį iki 15 val. pateikti savivaldybės gydytojai Dalei Briedienei elektroniniu paštu [dale.briediene@silale.lt](mailto:dale.briediene@silale.lt) statistinius duomenis apie kiekvienos ASPĮ patikrintus asmens sveikatos priežiūros specialistus (patikrintų asmens sveikatos priežiūros specialistų skaičių, teigiamų ir neigiamų tyrimų atsakymų skaičių), užpildant formą, nurodytą adresu <http://sam.lrv.lt/lt/news/koronavirusas/informacija-sveikatos-prieziuros-specialistams>.“

2. S k i r i u savivaldybės gydytoją Dalę Briedienę atsakingą už statistinių duomenų apie kiekvienos ASPĮ patikrintus asmens sveikatos priežiūros specialistus kaupimą (patikrintų asmenų sveikatos priežiūros specialistų skaičius, teigiamų tyrimų atsakymų skaičius) ir apibendrintų savivaldybės duomenų pateikimą Sveikatos apsaugos ministerijai el. paštu [jolita.matuziene@sam.lt](mailto:jolita.matuziene@sam.lt), užpildant formą, nurodytą adresu <http://sam.lrv.lt/lt/news/koronavirusas/informacija-sveikatos-prieziuros-specialistams>, kiekvieną pirmadienį iki 12 val.

3. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius